L 210/8
SK
Úradný vestník Európskej únie
11.8.2022
stanovených v delegovaných nariadeniach Komisie (EÚ) 2019/625 (3) a (EÚ) 2020/692 (4) a vykonávacích nariadeniach Komisie (EÚ) 2020/2235 (5) a (EÚ) 2021/404 (6).
V záujme jasnosti by sa zápisy týkajúce sa týchto krajín v tabuľke prílohy k rozhodnutiu 2011/163/EÚ mali označiť písmenom „O“ iba v stĺpci pre príslušný druh, na ktorý sa vzťahuje žiadosť.
(5)
Tretie krajiny, ktoré predložili plán pre produkty akvakultúry, mlieko alebo vajcia a požadujú, aby mohli produkovať zmiešané výrobky, by mali mať možnosť pripravovať zmiešané výrobky zo spracovaných produktov určené na vývoz do Únie obsahujúce takéto spracované produkty za predpokladu, že spracované produkty, pre ktoré nepredložili plán, pochádzajú z členských štátov alebo schválených tretích krajín.
V záujme jasnosti by sa zápisy týkajúce sa ostatných týchto kategórií v tabuľke prílohy k rozhodnutiu 2011/163/EÚ mali označiť písmenom „O“.
(6)
Zaradenie tretích krajín do zoznamu, pokiaľ ide o mäkkýše, je potrebné vzhľadom na zmenu požiadaviek na certifikáciu pre chované mäkkýše.
Podľa smernice 96/23/ES momentálne neexistuje žiadna požiadavka, na základe ktorej by tretie krajiny mali predkladať Komisii plány týkajúce sa mäkkýšov.
Jediné relevantné monitorovanie rezíduí na účely produkcie chovaných mäkkýšov, pokiaľ ide o kontaminanty, sa vykonáva podľa vykonávacieho nariadenia Komisie (EÚ) 2019/627 (7) a tretie krajiny, ktoré spĺňajú dané podmienky, sú uvedené v prílohe VIII k vykonávaciemu nariadeniu Komisie (EÚ) 2021/405 (8).
Keďže tieto tretie krajiny spĺňajú požiadavky článkov 56 až 59 vykonávacieho nariadenia (EÚ) 2019/627 vrátane požiadaviek týkajúcich sa monitorovania rezíduí, v záujme jasnosti by sa preto mali v stĺpci „Akvakultúra“ v tabuľke prílohy k rozhodnutiu 2011/163/EÚ označiť písmenom „M“ ako „mäkkýše“.
(7)
Určité krajiny požiadali, aby mohli vyvážať do Únie zmiešané výrobky obsahujúce spracované produkty z mäkkýšov s pôvodom buď v členských štátoch, alebo v schválených tretích krajinách uvedených v prílohe VIII k vykonávaciemu nariadeniu (EÚ) 2021/405.
Krajiny označené symbolom „X“ v tabuľke prílohy k rozhodnutiu 2011/163/EÚ pre aspoň jednu z týchto komodít – hovädzí dobytok, ovce/kozy, koňovité, ošípané, hydina, akvakultúra, mlieko, vajcia alebo divina – poskytujú dostatočné záruky, pokiaľ ide o ich zavedený systém úradných kontrol.
Všetky tieto krajiny by preto mali byť v stĺpci „Akvakultúra“ uvedenej tabuľky označené písmenom „P“, čím by sa im na produkciu a export zmiešaných výrobkov obsahujúcich spracované produkty z mäkkýšov umožnilo používať spracované produkty z mäkkýšov s pôvodom v členských štátoch alebo schválených tretích krajinách.
(3) Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v.
EÚ L 131, 17.5.2019, s. 18).
(4) Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v.
EÚ L 174, 3.6.2020, s. 379).
(5) Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v.
EÚ L 442, 30.12.2020, s. 1).
(6) Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v.
EÚ L 114, 31.3.2021, s. 1).
(7) Vykonávacie nariadenie Komisie (EÚ) 2019/627 z 15. marca 2019, ktorým sa stanovujú jednotné praktické opatrenia na vykonávanie úradných kontrol produktov živočíšneho pôvodu určených na ľudskú spotrebu v súlade s nariadením Európskeho parlamentu a Rady (EÚ) 2017/625 a ktorým sa mení nariadenie Komisie (ES) č. 2074/2005, pokiaľ ide o úradné kontroly (Ú. v.
EÚ L 131, 17.5.2019, s. 51).
(8) Vykonávacie nariadenie Komisie (EÚ) 2021/405 z 24. marca 2021, ktorým sa stanovujú zoznamy tretích krajín alebo ich regiónov, z ktorých sa v súlade s nariadením Európskeho parlamentu a Rady (EÚ) 2017/625 povoľuje vstup určitých zvierat a tovaru určených na ľudskú spotrebu do Únie (Ú. v.
EÚ L 114, 31.3.2021, s. 118).